O skladbe z tohto albumu pozri *On an Island (skladba).*

***On an Island*** je tretím sólovým albumom gitaristu a speváka skupiny Pink Floyd, Davida Gilmoura. 

Album vyšiel v Spojenom kráľovstve 6. marca, 2006, v deň šesťdesiatych Gilmourových narodenín. V USA bol album vydaný o deň neskôr. Tento album je jeho prvým sólovým projektom po 22 rokoch. Inštrumentálna skladba „Castellorizon" z tohto albumu bola nominovaná na Grammy pre najlepšiu rockovú inštrumentálnu skladbu.

Zoznam skladieb
---------------

| # | Názov skladby | Zložil(i) | Dĺžka |
| --- | --- | --- | --- |
| 1. | „Castellorizon"   | David Gilmour | 3:54 |
| 2. | „On an Island"   | Gilmour, Polly Samson | 6:47 |
| 3. | „The Blue"   | Gilmour, Samson | 5:26 |
| 4. | „Take a Breath"   | Gilmour, Samson | 5:46 |
| 5. | „Red Sky at Night" (Gilmourový debut v hre na saxofón) | Gilmour | 2:51 |
| 6. | „This Heaven"   | Gilmour, Samson | 4:24 |
| 7. | „Then I Close My Eyes"   | Gilmour | 5:26 |
| 8. | „Smile"   | Gilmour, Samson | 4:03 |
| 9. | „A Pocketful of Stones"   | Gilmour, Samson | 6:17 |
| 10. | „Where We Start"   | Gilmour | 6:45 |

O albume
--------

Medzi najpozoruhodnejších hudobníkov, ktorí sa zúčastnili nahrávania albumu patria David Crosby, Richard Wright (hráč na klávesové nástroje skupiny Pink Floyd), jeden zo zakladateľov skupiny Pink Floyd (vtedy ešte The Screaming Abdabs) gitarista Bob Klose, štúdiový basgitarista a koncertný spoluhráč powatersovskej éry skupiny Pink Floyd Guy Pratt, jedným zo spoluproducentov albumu bol gitarista skupiny Roxy Music Phil Manzanera...

Autorkou textov skladieb na albume je súčasná manželka Davida Gilmoura, Polly Samson.

V skladbe „Red Sky at Night" má David Gilmour svoju verejnú premiéru v hre na saxofón.

Väčšia časť albumu bola nahrávaná v súkromnom nahrávacom štúdiu Davida Gilmoura, ktoré sa nachádza na obytnej lodi Astoria na rieke Temža v Londýne. 

V hudobných rebríčkoch popularity Spojeného kráľovstva tento album štartoval na prvej pozícii, čím sa stal prvým sólovým projektom Davida Gilmoura, ktorý sa dostal na vrchol hitparád. V USA sa dostal do prvej desiatky (na šieste miesto), ale z hitparád sa rýchlo vytratil. V Kanade tento album získal platinu za 100 000 predaných nosičov hneď prvý mesiac po jeho vydaní, na celom svete sa z neho predalo viac ako jeden milión kusov.

V novembri 2006 vyšla reedícia tohto albumu s DVD kde boli Gilmourove koncertné nahrávky z vystúpenia so skladbami „On an Island", „This Heaven", „Smile", „Take a Breath", „High Hopes" a „Comfortably Numb", ktoré boli nakrútené v apríli 2006 v New Yorku, skladba „Astronomy Domine" nahratá v auguste 2006 v Abbey Road Studios a jedna nahrávka skladby „Take a Breath", ktorá bude na koncertnom DVD z turné nahratá v máji 2006 v The Royal Albert Hall.

Koncertné turné
---------------

Gilmourov koncert v Mníchove, Nemecko: Manzanera, Pratt, Gilmour, Wright...
Turné, ktoré bolo venované tomuto albumu absolvoval Gilmour s Rickom Wrightom, Philom Manzanerom a Guyom Prattom, na saxofón hral Dick Parry („Money", „Shine On You Crazy Diamond", „Us and Them" a „Wearing the Inside Out"), na klávesy dlhoročný spolupracovník skupiny Pink Floyd aj Rogera Watersa Jon Carin. Orchester počas vystúpenia v poľskom Gdansku dirigoval Zbigniew Preisner. Na londýnskej show sa spojil s Gilmourom aj bubeník skupiny Pink Floyd, Nick Mason a na vystúpení hosťoval aj David Bowie, ktorý spieval v skladbách „Comfortably Numb" a „Arnold Layne", ktoré boli potom vydané na singli.

Výroba albumu
-------------

* David Gilmour - gitary, spev, cümbüş, elektrický klavír, perkusie, alt saxofón v skladbe „Red Sky At Night"
* Phil Manzanera - gitary, spev, klávesy
* Guy Pratt – basová gitara, spev, gitara v skladbe „Then I Close My Eyes"
* Richard Wright - klávesy, spev
* Jon Carin - klávesy, spev, gitara lap steel
* Dick Parry - tenor a barytón saxofón
* Steve DiStanislao - bicie, perkusie, spev
* Andy Newmark – bicie
* Willie Wilson – bicie
* David Crosby – spev
* Graham Nash – spev
* Jools Holland - klavír
* Polly Samson – klavír, spev
* Chris Stainton - Hammond organ
* Georgie Fame - Hammond organ
* Chris Thomas - klávesy
* Caroline Dale – violončelo
* Chris Laurence - double bass
* Lucy Wakeford - harfa
* Alasdair Malloy - glass harmonica
* Ilan Eshkeri - programming
* Zbigniew Preisner – orchestrálne aranžmány
* Robert Ziegler – dirigent orchestra
* Leszek Mozdzer – klavír
* Ged Lynch - bicie

(Orchester nahrával na Abbey Road Simon Rhodes, orchester viedol David Jurita)

* Blade – design a artwork
* Doug Sax, James Guthrie – mastering

Rebríčky
--------

### Album

| Rok | Rebríček | Umiestnenie |
| --- | --- | --- |
| 2006 | The Billboard 200 | 6 |
| 2006 | Billboard Top Internet Albums | 2 |
| 2006 | Official UK Albums Chart | 1 |

| * z
* d
* u
David Gilmour |
| --- |
| Štúdiové albumy | 
* *David Gilmour* (1978)
* *About Face* (1984)
* *On an Island* (2006)
* *Metallic Spheres* (2010, s The Orb)
* *Rattle That Lock* (2015)

 |
| Koncertné albumy | 
* *Live in Gdańsk* (2008)
* *David Gilmour: Live at Pompeii* (2017)

 |
| Single | 
* „There's No Way Out of Here"
* „Blue Light"
* „Love on the Air"
* „On an Island"
* „Smile"
* „Arnold Layne" (live)
* „Rattle That Lock"
* „Today"
* „Faces of Stone"
* „In Any Tongue"
* „Rattle That Lock (Live)"

 |
| Video a DVD | 
* *David Gilmour Live 1984*
* *David Gilmour in Concert*
* *Remember That Night*
* *Live in Gdańsk*
* *David Gilmour: Live at Pompeii*

 |
| Koncertné turné | 
* About Face Tour
* On an Island Tour
* Rattle That Lock Tour

 |
| Súvisiace články | 
* Diskografia
* Barn Jams
* Pink Floyd
* Roger Waters
* Astoria
* The Black Strat

 |